प्रायोगिक तौर पर देखा गया है कि, जिन रोगियों की वर्तमान रोगवस्था, होम्योपैथीक उपचार से आरोग्य की ओर अग्रसर थी और कोई पुराना दबा हुआ रोग बाहर निकलने लगा (हो सकता है, उसी की वजह से वर्तमान रोग हुआ था), रोगी ने उसे अन्य रोग समझ कर अन्य चिकित्सक से फिर एलोपैथिक दवा ले ली। उसके कुछ दिनों बाद फिर लौट कर होम्योपैथीक चिकित्सक के पास आया, क्योंकि उसका रोग वापस आ गया था। दुबारा होम्योपैथीक इलाज भी उतनी जल्दी काम नहीं करता, क्योंकि अब रोग और भी ज्यादा जटिल (complicated) हो गया था। इस बार समय और प्रयास और भी ज्यादा लगेगा और आरोग्य लाभ होने की सम्भावना भी क्षीण हो जायेगी।